b'\n_START_ARTICLE_\nIlkka Kivim\xc3\xa4ki\n_START_PARAGRAPH_\nIlkka Kivim\xc3\xa4ki (s. 20. hein\xc3\xa4kuuta 1949 Salossa) on suomalainen entinen rallikartanlukija._NEWLINE_Kivim\xc3\xa4ki aloitti kartanlukijana jo 15-vuotiaana kiert\xc3\xa4en veljens\xc3\xa4 Riston kanssa ST-ajoja. Ajokortin saatuaan Ilkka hankki virallisen kilpailulisenssin ja veljekset siirtyiv\xc3\xa4t ralleihin. Toimittuaan veljens\xc3\xa4 lis\xc3\xa4ksi muun muassa Esa ja Eero Nuuttilan sek\xc3\xa4 Pertti Lehtosen kartanlukijana Ilkka aloitti yhteisty\xc3\xb6n Markku Al\xc3\xa9nin kanssa vuoden 1973 RAC-rallissa._NEWLINE_Al\xc3\xa9n teki kaudeksi 1974 sopimuksen Fiatin rallitallin kanssa ja pyysi Kivim\xc3\xa4ke\xc3\xa4 vakituiseksi kartanlukijakseen. Kivim\xc3\xa4ki suostui ja alkanut yhteisty\xc3\xb6 kesti 20 vuotta, vuoden 1993 Jyv\xc3\xa4skyl\xc3\xa4n Suurajoihin saakka, jolloin molemmat lopettivat aktiiviuransa rallissa. 20 vuoden aikana pari ty\xc3\xb6skenteli muun muassa Fiatille, Lancialle, Toyotalle sek\xc3\xa4 Subarulle ja saavutti 19 MM-rallivoittoa. Lis\xc3\xa4ksi kaksikko saavutti kuusi MM-mitalia sek\xc3\xa4 FIA-Cupin voiton vuonna 1978. _NEWLINE_Uransa j\xc3\xa4lkeen Kivim\xc3\xa4ki on toiminut AKK:n rallivalmennusp\xc3\xa4\xc3\xa4llikk\xc3\xb6n\xc3\xa4.'